आलीसर के मोक्षधाम को विकास का इंतजार
ग्रामआलीसर के मोक्षधाम में मूलभूत सुविधाओं के अभाव के चलते अंतिम संस्कार की रस्म करने आने वाले लोगों को समस्याओं का सामना करना पड़ रहा है। गांव का मोक्षधाम कई वर्षों से विकास कार्य की बाट जो रहा है। वर्तमान में मोक्षधाम के चार दीवारी का अभाव होने से दफनाए जाने वाले शव भी सुरक्षित नहीं है। चार दीवारी की कमी के चलते मोक्षधाम परिसर में आए दिन आवारा मवेशी घुसकर धमा चौकड़ी मचाते है। वहीं श्मशान परिसर में मृत मवेशियों को डालने से दिनभर आवारा श्वानों से खतरा मंडराता रहता है। चार दीवारी के अभाव में आवारा जानवरों को रोकने गंदगी फैलाने वाले लोगों को रोक पाना ग्रामीणों के लिए भी संभव नहीं है। मोक्षधाम परिसर में कंटीली झाडिय़ां जंगली पौधों से घिरा होने से मोक्षधाम कम ओर जंगल ज्यादा नजर आता है। घास-फूंस के कारण शव को रखने दाह-संस्कार करने में परेशानी होती है। ग्रामीणों को कई वर्षों से मोक्षधाम के विकास का इंतजार है।
खुलेमें करनी पड़ती है अंत्येष्टि
आलीसरगांव के मोक्षधाम में चार दीवारी के साथ छाया का अभाव होने से शवों को खुले में ही दाह-संस्कार करना पड़ता है। वहीं बरसात, सर्दी और गर्मी के मौसम में दाह-संस्कार मे शामिल लोगों को भी खुले में बैठकर दाह-संस्कार की क्रिया करानी पड़ती है। मोक्षधाम में टिन-शेड जैसी सुविधाएं भी उपलब्ध नहीं है। ग्रामीणों ने बताया कि मोक्षधाम में यदि छाया के रूप में टिन-शेड की भी व्यवस्था कर दी जाए तो लोगों को सुविधा मिल सकती है।
पेयजलकी व्यवस्था नहीं
लोगोंने बताया कि मोक्षधाम में समस्याओं की कमी है। इसमें एक पेयजल समस्या है। मोक्षधाम में अंतिम संस्कार में आने वाले लोगों को पीने का पानी भी नसीब नहीं होता है। लोग अंतिम संस्कार की रस्म पूरी करने के बाद रास्ते में या घर पहुंचकर प्यास बुझाते है। वहीं रस्म अदा करने के लिए लोगों को दूर-दराज के खेतों में जाकर पानी लाना पड़ता है। यूं तो मोक्षधाम परिसर में हैंडपंप लगा हुआ है, लेकिन इस हैंडपंप में मिट्टी आती है या अधिकतर खराब रहता है। मोक्षधाम में ब्राह्मण, पारीक, बुनकर, हरिजन आदि समाजों के लोग शवों का दाह-संस्कार करने आते है। जिन्हें मोक्षधाम में समस्याओं असुविधाओं के बीच दाह-संस्कार संपन्न करवाना पड़ता है। मोक्षधाम में विकास हो जाए तो इन समाज के लोगों की परेशानी दूर हो सकती है तथा रास्ता भी दिन-प्रतिदिन अतिक्रमण करने से सिकुड़ता जा रहा है।
यादवसमाज करेगा प्रतिभाओं को सम्मानित
पावटा| लाडाकाबासग्राम में भोमिया मन्दिर में शनिवार को यादव महासभा के सदस्यों की बैठक ईकाई अध्यक्ष शंभुदयाल राबड की अध्यक्षता तहसील अध्यक्ष रामनिवास यादव के मुख्य आतिथ्य में बैठक हुई। इस दौरान तहसील अध्यक्ष रामनिवास यादव ने समाज की बालिका शिक्षा पर जोर दिया। बैठक में तहसील कार्यकारिणी के कोषाध्यक्ष प्रहलाद बाबूजी ने बताया कि 31 सक्रिय सदस्यों ने सदस्यता का आवेदन पत्र भरे। इस दौरान सर्वसम्मति से समाज की प्रतिभाओं का सम्मान करने का निर्णय लिया गया। इस दौरान रामकुवार बाड़ीगर, रामजीलाल मेहता सहित कई लोगों ने विचार व्यक्त किए।
जनसहयोग की जरूरत
^गांवके श्मशान भूमि के चार दीवारी सहित कई सुविधाओं का अभाव होने से दाह-संस्कार में परेशानी होती है। इस परेशानी को दूर करने के लिए जनभागीदारी योजना के तहत दस प्रतिशत राशि जमा कराने के लिए कोई भामाशाह आगे आए तो उसके सहयोग से श्मशान भूमि के चार दीवारी का निर्माण करवाया जा सकता है। इसके साथ ही अन्य विकास कार्य भी करवाएं जा सकते है। बाबूलालजड़वाल, सरपंच, आलीसर
हस्तेड़ा. आलीसरके मोक्षधाम मार्ग पर अतिक्रमण के कारण दिन-प्रतिदिन सिकुड़ता हुआ।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva